**Lindi Lasteaia-Algkooli lasteaia lastevanemate koosoleku protokoll**

Toimumisaeg: 19.05.2016 kell 17.00 – 18.30

Toimumiskoht: Lindi Lasteaed – Algkool

Koosoleku juhataja: Ulla Orgusaar, Anu Küber, Eve Naudi

Koosolekul osalesid: Päikeserühma õpetajad: Anu Küber, Eve Naudi, Kärt Jürgens. Direktor: Ulla Orgusaar ja lapsevanemad (osalejate nimekiri lisatud protokollile)

Koosoleku protokollija: Eve Naudi

**Päevakord:**

1. Lastevanemate rahulolu uuring 2015/ 2016 õppeaastal Lindi Lasteaia-Algkoolis.
2. Päikeserühma õppeaasta kokkuvõte.
3. Päikeserühma väljasõit Ranna Rantšosse.
4. Jooksvad küsimused.

**Kuulati/otsustati:**

Ulla Orgusaar:

1. Ulla Orgusaar tutvustas lastevanematele 2015/ 2016 õppeaasta Lindi Lasteaia-Algkooli lastevanemate rahulolu uuringut.
2. Lasteaia kohatasu tõus 1.jaanuarist 2017 a. 43 eurot. Alates 1.septembrist 2016.a. tõuseb toiduraha 1 euro ja 35 senti.
3. Alates järgmisest õppeaastast 2016. septembrist lähevad õpetajad Eve, Anu ja Kärt Vikerkaarerühma õpetajateks ja Kristel, Mai ja Marina tulevad Päikeserühma õpetajateks.
4. Lasteaia arve tasumisel palun märkida selgitusse lasteaia nimi ja lapse nimi. Lasteaia arve tasuda sendi täpsusega.
5. 24-26.10.2016 on kogu lasteaia ja kooli kollektiiv meeskonnatöö koolitusel. Võimaluse korral lapsed koju jätta. Kui see ei ole võimalik siis on lasteaias teised õpetajad või lapsevanemad, kes lastega tegelevad.

**Eesseisvad üritused ja informatsioon lõppevaks õppeaastaks:**

Anu Küber/ Eve Naudi:

1. 6.juunil läheme Päikeserühmaga väljasõidule Läänemaale, Hanila valda, Ranna Rantšosse, loomaparki. Kaasatulijate nimekiri läheb lukku 31. mail ja rahasid ootame kuni 2.juunini. Tasuda tuleb inimese kohta 5.40 bussikoht+ 5.- loomapark (kokku 10,40) õpetaja kätte. Loomadele võib kaasa võtta puu-ja juurvilja, leiba ja saia. Igaks juhuks võiks kaasa võtta ka vahetusriided ja kummikud. Peame ka pikniku, meie võtame lasteaiast kaasa morsi, vorstid, leiva, ketšupi, kohvi ja pappnõud. Kõik võtavad veel omale meelepärast nosimist kaasa, et meil oleks tore olemine ja kõhud tühjaks ei jääks.
2. Kontrollida laste riidekastid üle, et neil oleksid vahetusriided. Õue ja toariided peaksid eraldi olemas olema. Lisaks oleks hea, kui kastist ei puuduks lisariided ( sokid, püksid, t-särk, aluspüksid jne.), mida saame võimaluse korral vahetada. Tuulejope või dressipluus peaks ka kapsi olema, et lapsel õues külm ei hakkaks, kui on jahedam ilm.
3. 1.juuniks tuleks laste kohalkäimise graafikusse märkida, kuidas käib teie laps suvekuudel lasteaias.
4. Juunis ja augustis on rühmad koos. Juulis on Lindi- Lasteaed kollektiiv puhkusel.
5. Emadepäeva peoks ostetud punased seelikud ja lipsud saavad lapsed omale. Poiste lipsude eest tuua õpetaja kätte 1 euro. Tüdrukute seelikute eest on juba raha kokku kogutud.
6. 1.septembrist lähevad suurde rühma üle järgmised lapsed: Andreas Tomson, Marleen Altmart, Anželina Tšetško ja Aurora Gracia Lünekund.

Koosoleku juhatajad:

Ulla Orgusaar

Anu Küber

Eve Naudi

Kärt Jürgens

Koosoleku protokollija:

Eve Naudi